Termékek és szolgáltatások 2014-ben (Információk gyűjtése és elemzése)

1. kiemelt terület: Felkészülés a változásokra 1.1. tevékenység: Az új technológiákkal kapcsolatos, a munkahelyi biztonságot és egészséget (OSH) érintő új és jövőbeni kockázatok az ún. „zöld munkahelyeken” A villamosenergia-ágazati szociálispárbeszéd-bizottsággal együtt rendezett előretekintő műhelytalálkozóról (Brüsszel, március) szóló összefoglaló jelentés közzététele és terjesztése 2014 júliusában. A második, a közlekedési ágazattal rendezendő műhelytalálkozóról még folyik a megbeszélés a Foglalkoztatási Főigazgatóság B.1 egységével (2015). 1.2. tevékenység: Széleskörű előretekintés Az előretekintés témáiról készített (szeptemberben terjesztésre került) felmérő tanulmány lesz az alapja a 2015-ben induló második széleskörű előretekintési projektnek. Az egészségügyi ágazatban felmerülő új kockázatokról szóló jelentés októberben jelent meg. Az azt vizsgáló projektet, hogy az előretekintés eredményeit hogyan lehet sikeresen átültetni a politikai döntéshozatalba, 2015-ről 2016-ra halasztották. 2. kiemelt terület: Tények és számok 2.1. tevékenység: Az új és jövőbeni kockázatokkal kapcsolatos európai vállalati felmérés (ESENER) ESENER-2 terepmunka mind a 36 országban, a végső adatkészlet véglegesítése. Szakmai jelentések: módszertani és terepmunka, végleges kódolás, súlyozás, adatszerkesztés és -tisztítás; a minőség-ellenőrzés 2015 elején fog következni. A megállapításokról szóló első jelentés közzététele 2015. februárban, majd 2015 2. negyedévében egy áttekintő jelentés és egy összefoglaló jelentés (fordítása). 2.2. tevékenység: OSH-áttekintés: Idősebb munkavállalók A végleges előfinanszírozás a hatáskör-átruházási megállapodással összhangban májusban érkezett meg a Bizottságtól. A második időközi kifizetés folyósítása a következők beérkezését követően történt: OSH-témájú, illetve az idősödő munkaerőről szóló áttekintés; kor és nem szerinti áttekintés; a fejlesztők számára készült OiRA részmodul (végleges változata) és a rendelkezésre álló eszközök (végleges) áttekintése; országjelentés; rehabilitációs programokról szóló esettanulmányok; munkahelyi esettanulmányok; elemzési terv tervezete. Júliusban a fókuszpontok bevonásával vitatalálkozókra került sor több kiválasztott tagállamban (Finnország, Dánia, Hollandia, Belgium, Franciaország, Ausztria, Németország, Lengyelország, Görögország és Egyesült Királyság), hogy alkalom nyíljon a közvetítők véleményének és tapasztalatainak megismerésére. A végleges országjelentések tervezetét a fókuszpontok megkapták tájékoztatásként, illetve hogy megtehessék végső megjegyzéseiket. Az előzetes projekteredmények különböző rendezvényeken bemutatásra kerültek. Megkezdődött az arra vonatkozó tervezés, hogy a projekt összekapcsolódjék a 2016–2017-es „Egészséges munkahely” kampánnyal, ideértve az adatok webes megjelenítését. 2.3. tevékenység: OSH-áttekintés: Mikro- és kisvállalkozások Sor került a projekt indító értekezletére, és aláírásra került az 1. munkacsomagra szóló szerződés. A munkacsomag része az uniós mikro- és kisvállalkozásoknál OSH-szempontból releváns adatok részletes felmérése. 2.4. tevékenység: OSH-áttekintés: Munkavégzéssel összefüggő megbetegedések Januárban megrendezésre került a reproduktivitást fenyegető munkahelyi kockázatokkal foglakozó műhelytalálkozó. A szeminárium online összefoglalója májusban jelent meg. Az első eredmények februárban kerültek megvitatásra a fókuszpontokkal, márciusban pedig a Megelőzési és Kutatási Tanácsadócsoporttal. A reproduktivitást fenyegető munkahelyi kockázatokról szóló jelentés jelenleg felülvizsgálat alatt áll, hogy tekintetbe vehesse a közelmúlt szakpolitikai fejleményeit és a műhelytalálkozó eredményeit is. 2014-ben terjesztésre került a foglalkozási rákbetegségekről szóló jelentés és összefoglalója. Októberben műhelytalálkozóra került sor a betegség okozta terhekről. A szeminárium online összefoglalója elérhető az Ügynökség honlapján. 2.5. tevékenység: OSH-áttekintés: Az OSH költsége és haszna 2014 júniusában szakértői találkozón (a szeminárium online összefoglalója hozzáférhető) kerültek modellezésre a nem megfelelő munkahelyi biztonság és egészségvédelem költségei, ami rendkívül hasznosan járult hozzá a projekt továbbfejlesztéséhez, és átütemezést is eredményezett: 2015 elején kerül közzétételre az OSH-ról szóló szélesebb körű áttekintő jelentésre vonatkozó ajánlati felhívás, míg a 2014 végére tervezett megvalósíthatósági tanulmányt törölték. Szeptemberben került terjesztésre a „Biztonsági és egészségvédelmi döntés-előkészítő tanulmány: a kis- és középvállalkozásokra vonatkozó intézkedések költség-haszon elemzése” c. jelentés. A Benelux államok fókuszpontjai által a holland Szociális és Munkaügyi Minisztériummal, az EU-OSHA-val és a TNO-val szoros együttműködésben szervezett, „Befektetni a munkahelyi biztonságba és egészségvédelembe – több előny, mint költség” c. konferencia (a szeminárium online összefoglalója hozzáférhető). 3. kiemelt terület: Az OSH irányítási eszközei 3.1. tevékenység: Online interaktív kockázatértékelési eszköz (OiRA) 2014-ben megjelent OiRA eszközök: 42 (az év vége előtt továbbiak is várhatóak), vagyis az eredetileg tervezett 35-nél több. Öt megállapodás aláírása, 15 rendezvény megszervezése. Nyolc kis értékű szerződés irányul a meglévő OiRA eszközök más nyelvekre történő lefordítására, illetve a nemzeti sajátosságokhoz való alkalmazására (az év végéig hat további szerződés várható), azzal a céllal, hogy ösztönözzék OiRA eszközök nemzeti szintű kifejlesztését. További részletes információ az OiRA terén elért haladásról: http://www.oiraproject.eu/Resources 3.2. tevékenység: OSH-megoldások végrehajtására szolgáló eszköz A márciusban és októberben a Megelőzési és Kutatási Tanácsadócsoportnál (PRAG) tartott üléseken lezajlottak az első viták a „gyakorlati internetes OSH eszközöket vizsgáló”megvalósíthatósági tanulmányról. Az ilyen témájú októberi párizsi szeminárium egy asztalhoz ültette a főbb érintetteket. Az Ügynökség dolgozik a következő EU-OSHA szervezeti honlapon megjelenő új „e-eszközök” rovat tartalmán is. 4. kiemelt terület: Tudatosságnövelés 4.1. tevékenység: A 2012–2013-as „Egészséges munkahely – Együtt a kockázatok megelőzéséért” kampány A 2012–2013-as „Egészséges munkahely – Együtt a kockázatok megelőzéséért” kampány lezárultával rekordok dőltek meg mind az európai és nemzeti szintű tudatosságnövelő kezdeményezések széles körét, mind a hivatalos kampányt és a médiapartnereket tekintve. 2013 végén az IES (Institute for Employment Studies) megbízást kapott, hogy készítse el a 2012–2013-as „Egészséges munkahely – Együtt a kockázatok megelőzéséért” kampány utólagos kiértékelését. A 2014 októberében megjelent végleges jelentés másodelemzésekből, online felmérésekből, fókuszcsoportoktól, fókuszpontokkal, kampánypartnerekkel és más érdekelt felekkel folytatott interjúkból származó mennyiségi és minőségi adatokat olvaszt magába. „Az OSH terén lezajlott sikeres összehasonlító teljesítményértékelési kezdeményezések áttekintéséről” szóló jelentésre vonatkozó szerződést 2014. augusztus végén írták alá, és a munka az összehasonlító teljesítményértékelési kezdeményezések kampánypartnerek közötti felmérésével megindult. 4.2. tevékenység: A 2014–2015-ös „Egészséges munkahely – Elég a stresszből – a munkahelyi stressz kezelése” kampány A 2014–2015-ös „Egészséges munkahely – Elég a stresszből – a munkahelyi stressz kezelése” kampányt április 7-én indította el Andor László foglalkoztatásért, szociális ügyekért és társadalmi összetartozásért felelős biztos, Vasilis Kegkeroglou görög munkaügyi, szociális és népjóléti miniszterhelyettes és Christa Sedlatschek, az EU-OSHA igazgatója. Ugyanaznap indult a kampány honlapja, 25 nyelven elérhető eszközökkel és forrásokkal. Sikeresen lezajlott a 2014-es európai kampánysegítő program (ECAP), amely pénzügyi és logisztikai támogatást nyújt az Ügynökség tagállami fókuszpont-hálózatának tagállami szintű kampánytevékenységek végrehajtásához. Az év során a fókuszpontok összesen 22 nemzeti partnerségi találkozót, az érintetteknek rendezett 61 szemináriumot, 15 sajtótájékoztatót, 18 sajtóközleményt, 5 újságírói kerekasztal-beszélgetést, 4 betelefonálós rádióadást és 6 szakmai cikket rendeltek meg. Kampányanyagként 88 720 kampánylogós tárgy, 4 76 125 kiadvány (25 nyelven), valamint 62 kampánystand és 15 kiállítási készlet került kiosztásra. A kampány egyik fénypontja volt a „Napo in…When stress strikes” (Napo: Amikor a beüt a stressz) c. DVD kiadása. A kampányhoz kapcsolódó termékek és kiadványok közül kiemelendő a júniusban az Interneten közzétett, „Calculating the cost of work-related stress and psychosocial risks” (A munkahelyi stressz és a pszichoszociális kockázatok költségének kiszámítása) c. szakirodalmi áttekintés, amely társadalmi, szervezeti és egyéni szinten tárgyalja a pszichoszociális kockázatok pénzügyi terheit. A kampány céljára kifejlesztésre került egy másik fontos termék is, a „Managing stress and psychosocial risk e-guide” (E-útmutató a stressz és a pszichoszociális kockázatok kezeléséről). A 30 nemzeti változatban rendelkezésre bocsátott e-útmutató célja az volt, hogy a rendelkezésre álló hazai források alapján a pszichoszociális kockázatok kezelésére ösztönözze a kkv-k vezetőit. Ezenkívül egy 2014. október 16—17-i szakértői szeminárium alkalmából megjelent és terjesztésre került az EU-OSHA és az Eurofound közös jelentése a pszichoszociális kockázatokról. A 2014–2015-ös „Egészséges munkahely” kampány hivatalos kampánypartnerségi ajánlata révén sikerült 100-nál több hivatalos kampánypartnert toborozni a munkahelyi biztonsággal és egészséggel kapcsolatos szakmák munkavállalói és munkaadói szervezetei, multinacionális vállalatai és szervezetei széles körében. Ilyen nagy számú partner még egyetlen „Egészséges munkahely” kampányt sem támogatott. Emellett jelenleg már 14 ország összesen 29 médiapartnere is szerepet vállal a 2014–2015-ös „Egészséges munkahely” kampányban. A Helyes gyakorlatok európai díjainak versenyét (GPA) április 15-én hirdették meg. A helyes gyakorlatok nemzeti és európai szinten történő megosztása iránt érdeklődő fókuszpontokat és szervezeteket segítendő, összeállításra került a helyes gyakorlatok díját népszerűsítő promóciós csomag. A kampányt „A munkahelyi biztonság és egészségvédelem – a jövő OSH-politikája” c., a görög uniós elnökség keretében 2014. június 16—17-én Athénban megrendezett uniós konferencián is bemutatták. 2014-ben a kampányt első ízben segítette integrált közösségimédia-kampány is, amely kifejezetten a közösségi média számára kifejlesztett kampánytermékek, pl. infografikák és videók révén igyekezett az eddigitől eltérő közönséget megnyerni. 4.3. tevékenység: A 2016–2017-es „Egészséges munkahely” kampány Meghatározásra került a kampány köre, illetve céljai. A célok a következők: — Kezdettől fogva ösztönözni a fenntartható munkát és az egészséges öregedést, hangsúlyozni a megelőzés fontosságát a teljes munkában töltött idő során. — Tájékoztatással és eszközökkel segíteni a munkáltatókat és a munkavállalókat (a mikrovállalkozásoknál is) abban, hogy az idősödő munkaerő korában is kezelni tudják a munkahelyi biztonságot és egészségvédelmet. — Elősegíteni az e területen folyó információcserét és a bevált gyakorlatok cseréjét. A kampánystratégia véglegesítése a az év végére történt meg. Szeptemberben jelent meg egy e-útmutató kifejlesztésére irányuló pályázati felhívás, és a munka a tervek szerint 2015 elején kezdődik meg. 4.4. tevékenység: Tudatosságnövelő intézkedések 23 fókuszpont reagált a tudatosságnövelő csomag 2014-es ajánlatára. A tudatosságnövelő csomag tevékenységei közé tartozott: 14 OSH-témájú filmvetítés és vita, 13 OSH-témájú fényképkiállítás, valamint két országban Napo népszerűsítése a tanári eszköztár részeként. Szintén a tudatosságnövelő csomag részeként legyártásra és kiosztásra került 12 Napo-jelmez. A Napo Konzorcium kezdeményezte egy új, az elektromossággal kapcsolatos OSH-kockázatokról szóló film készítését. A „Napo tanároknak” nevű tevékenység külső értékelésére egy külső vállalkozó kapott megbízást, időközi jelentése novemberben érkezett be. A vezető munkaügyi felügyeleti tisztviselők bizottsága (SLIC) csúszás- és botlásmegelőző kampányát támogatandó, áprilisban a „Napo in….no laughing matter”(Napo: Nem tréfadolog) c. DVD több mint 20 000 példánya került kiosztásra több mint 20 tagállam nemzeti munkaügyi felügyelőségeinek. Aktualizált változatban elkészült a Napóról szóló tájékoztató füzet, amelyet fordításban kiosztottak az ezt kérő fókuszpontoknak (a portfólió részeként). A 2014-es „Egészséges munkahelyek” filmdíjat áprilisban a lipcsei dokumentumfilm-fesztiválon írták ki, július 10-i benyújtási határidővel. A díjra nyolc filmet jelöltek, többek között Franciaországból, Németországból, Lengyelországból és Spanyolországból. A győztes film a „Harvest” (Aratás) lett, amit a november 1-jei díjátadó ünnepségen jelentettek be. Elkészült a 2013-ban győztes film, a C(us)todians feliratozása 13 uniós nyelven, és július végén a fókuszpontok megkapták ezeket (a portfolió részeként). A május 9-i Európa-napon Bilbao egy utcáján felállított sátor népszerűsítette együtt az Europe Direct Bizkaia tájékoztató központ (Európai Bizottság), az Európai Unió és az uniós polgárok nevében az EU-OSHA eredményeit. Sikeres standdal képviseltette magát az EU-OSHA a frankfurti munkahelyi biztonsági és egészségvédelmi világkongresszushoz kapcsolódó kiállításon és vásáron augusztus 25. és 28. között. A stand fénypontja volt az OSHwiki hivatalos elindítása, az „Elég a stresszből – a munkahelyi stressz kezelése” kampány és az OiRA. 5. kiemelt terület: Hálózatépítési tudás 5.1. tevékenység: OSHwiki Az OSHwiki tudományos bizottságának júniusban tartott első ülésére meghívott PEROSH-tagok segítettek meghatározni, hogyan szolgálhatja az OSHwiki a kutatói közösség igényeit, és megvitatták, hogyan adhat az OSHwiki útmutatást az EU-OSHA-nak stratégiai kérdésekben, és hogyan segíthet meglelni potenciális szerzőit és olvasóit. Az OSHwiki kommunikációs tervének véglegesítése; májusban a béta-változat útjára bocsátása. Híranyag közzététele az OSHmailen, a Twitteren és a LinkedInen; egyénített e-mail kiküldése a már ismert akkreditált szerzőknek, fókuszpontoknak, tanácsadócsoportoknak és az igazgatótanácsnak. Az OSHwiki hivatalosan augusztusban indult a 2014-es frankfurti (Németország) XX. Munkahelyi Biztonsági és Egészségvédelmi világkongresszuson, és ma már több mint 100 akkreditált szerzője van. 5.2. tevékenység: A hálózatépítési tudással kapcsolatos más lépések Jogszabályi részleg: a munka középpontjában az állt, hogy a jogszabályokat tartalmazó weboldal készen álljon (ellenőrzés, frissítés) az EU-OSHA új saját honlapjára történő migrációra. Az OSHwiki cikkeiben frissítésre kerültek a nemzeti stratégiákra vonatkozó információk (melyek a fókuszpontok közreműködésével majd folyamatosan fognak frissülni). Kutatási prioritások: a Horizont 2020 munkaprogramnak és a felhívások tartalmának befolyásolására 2013-ban közzétett jelentés alapján állásfoglalásoknak és a prioritások rövidlistájának megfogalmazása. Novemberben Brüsszelben megrendezésre fog kerülni az állásfoglalásokat és a rövidlistát megvitató szeminárium. A szemináriumon részt vesznek az OSH-val foglalkozó fontosabb kutatóintézetek igazgatói és kutatási igazgatói, a támogató szervezetek és a Bizottság képviselői. 6. kiemelt terület: Hálózatépítés és szervezeti kommunikáció 6.1. tevékenység: Stratégiai hálózatépítés Az Ügynökség stratégiai hálózatainak, különösen a háromoldalú irányítási hálózatnak (igazgatótanács és annak vezetősége), a tanácsadócsoportoknak és az európai hálózatoknak a továbbfejlesztése. 6.2. tevékenység: Operatív hálózatépítés Folyamatos szerepvállalás az Ügynökség nemzetközi hálózati partnereivel és a fókuszpont-hálózatban, a tagállami szintű hálózatépítést is ideértve. A tevékenységek középpontjában továbbra is a szociális partnerek melletti tagállami szintű elkötelezettség áll. Nemzetközi szinten az EU-OSHA – az OSH és az EU-OSHA 2014–2020-as stratégiai keretéről szóló bizottsági közleménnyel összhangban – igyekszik jobb együttműködést és kapcsolatokat kialakítani a nem tagállami országok szereplőivel, a nemzetközi és regionális szervezetekkel. Tovább fejlődtek a kommunikációs partnerségek is. 6.3. tevékenység: Szervezeti kommunikáció Az Ügynökség 2014-es internetes stratégiája keretében az EU-OSHA készülő új szervezeti honlapjának egyik első lépéseként szeptember végén elindították az új honlap első belső változatát. Az új honlap elindítása 2015 első félévére van tervezve. A 2014 eleje óta történt internetes fejlesztések közé tartozik még a 2014–2015-ös „Egészséges munkahely” kampány honlapjának április 7-i elindítása, valamint az OiRA honlapjának újratervezése. Számos weboldali elem is született, illetve újult meg. Az Ügynökség szervezeti promóciós stratégiája keretében az EU-OSHA a 2014–2015-ös „Egészséges munkahely” kampány elindítása óta igen aktív volt a közösségi médiában. A YouTube-fióknak már 1 000-nél több előfizetője van (2013 júniusában: 288 előfizető), és 3 12 842 megtekintés könyvelhető el (2013 júniusában: 35 000 megtekintés). Folyamatosan növekszik az Ügynökség Facebook-oldalának népszerűsége is: október végéig már 16 500 ember kedvelte azt (2013 júniusában: 1 654). Népszerűbb lett az Ügynökség Twitter-fiókja is, több mint 10 840 követővel (2013 júniusában: 7 179). Míg 2013 júniusában 2 766 követő volt a LinkedInen, ma már 4 797 a számuk. Az Ügynökség január óta 11 bejegyzést tett közzé a blogján. Folyamatosan növekszik az OSHmail-előfizetők száma is: jelenleg több mint 67 000 OSHmail-előfizető van. Az Ügynökség szervezeti publikációs stratégiájának keretében a szervezeti márkázásnak megfelelően átadásra került az EU-OSHA új székhelye, elkészült a 2013-as éves jelentés és annak összefoglalója. Ezenkívül az éves jelentés és az összefoglaló mellé 5 infografika is készült, melyet az összes hivatalos uniós nyelvre is lefordítottak. Véglegesítésre és lefordításra került az EU-OSHA-t mint szervezetet bemutató új kiadvány. Elkészült a többéves stratégiai programot (25 nyelven) bemutató videó, valamint a stresszről szóló e-útmutató bemutatását segítő videó is. Elkészült és megjelent a 2014-es éves irányítási tervvel foglalkozó számos jelentés, összefoglaló és szakirodalmi áttekintés, többek között a következők: „Research guides design of the 2014 ESENER survey” (A 2014-es ESENER-felmérés kutatási útmutatóinak kidolgozása), „OSH in the Hairdressing sector” (Munkahelyi biztonság és egészségvédelem a fodrászati ágazatban), „Priorities for OSH Research in Europe 2013–2020”, (Az OSH-témájú európai kutatások prioritásai a 2013–2020-as időszakban), „Estimating the costs of accidents and ill-health at work” (A munkahelyi balesetek és megbetegedések költségbecslése), „E-fact and Checklist OSH in the wind energy sector” (E-ténytár és ellenőrző lista az OSH témájában a szélenergia-ágazatban), „Calculating costs related to stress and psychosocial risks at work” (A munkahelyi stresszel és pszichoszociális kockázatokkal kapcsolatos költségek kiszámítása), „Scoping study for a foresight on new and emerging risks and challenges” (Előretekintő felmérő tanulmány: új és újonnan felmerülő kockázatok és kihívások), „Psychosocial risks in Europe: Prevalence and strategies for prevention” (Pszichoszociális kockázatok Európában: előfordulás és megelőzési stratégiák), az Eurofounddal közösen. Ezenkívül elkészültek és kiszállításra kerültek a 2014–2015-ös „Egészséges munkahely” kampány anyagai (útmutató, tájékoztató, szórólap, zászlótartó állványok, ajándékok). A kampány elindítását három infografika és egy videó kísérte, az Európa-napra pedig tájékoztató füzet készült. A sajtótevékenységet illetően: 13 sajtóközlemény jelent meg, és az Ügynökség 90-nél több médiamegkeresésre és interjúkérésre reagált. Az olyan kiemelkedő alkalmakkor, mint az Európai Parlament elnökének látogatása, az Ügynökség székhelyének felavatása vagy az OSHwiki frankfurti elindítása, az igazgató részvételével több sajtótájékoztatóra és médiaeseményre is sor került. Az Ügynökség több mint 1 300 internetes sajtómegjelenést és több mint 5 800 közösségimédia-bejegyzést regisztrált. 6.4. tevékenység: Előkészítő intézkedések a Nyugat-Balkánnal és Törökországgal kapcsolatban A Nyugat-Balkánra és Törökországra vonatkozó program 2014 novemberében véget ért. A program keretében végrehajtott intézkedések segítették az érintett országokat, hogy az Ügynökség hálózatainak tevékeny résztvevőivé váljanak. 2014. december 10-én elfogadásra került a több országra kiterjedő 2014-es cselekvési programot elfogadó bizottsági végrehajtási határozat (C(2014)9407 final), amelynek értelmében az EU-OSHA 4 10 000 euro közvetlen támogatásban részesül az Előcsatlakozási Támogatási Eszköz (IPA II) kedvezményezett országaiban végrehajtott intézkedéseihez. E határozat nyomán az EU-OSHA 2015 első negyedévében ír alá megállapodást a Bizottsággal. Az aláírást követően az EU-OSHA folytatja munkáját a régióban. A megállapodás várhatóan 24 hónapra fog szólni. 6.5. tevékenység: Intézkedések az európai szomszédságpolitikában részt vevő országokkal való együttműködés előkészítésére Ez az európai szomszédságpolitikában részt vevő országokra irányuló program 2014-ben indult az OSH-vonatkozású fellépéseknek és hálózatoknak az érintett országokban történő fejlesztésének céljával. A két évre szóló megállapodásnak ebben a kezdeti szakaszában az EU-OSHA egy-egy kapcsolati pontot hoz létre a kedvezményezett országokban, és olyan intézkedéseket támogat, amelyeket a kedvezményezett országok maguk ítélnek prioritásnak. Szervezeti irányítás A 2015-ös tevékenységek programozása, különösen a 2015-ös irányítási tervé. Beszámolási és értékelési tevékenységek. Szervezeti irányítás, többek közt az üzletfolytonosság, az adatvédelem, a kockázatkezelés, a jogi tanácsok igénybevétele és a belső kontroll terén. Adminisztratív támogatás A 2014-ben elért néhány főbb eredmény: — 2014. március 31-én székhely-megállapodás aláírása a Spanyol Királysággal — Az EU-OSHA pénzügyi szabályzatának és pénzügyi végrehajtási szabályainak elfogadása — Személyzeti szabályzat, végrehajtási szabályok elfogadása — ABB (tevékenységalapú költségvetés végrehajtása)